Source: http://kirkkonummi.cloudnc.fi/fi-FI/Toimielimet/Tiejaosto/Kokous_22112018/Alisgardintien_tiekunnan_liikennemerkit(21444)
Timestamp: 2019-09-22 23:38:44+00:00
Document Index: 6381390

Matched Legal Cases: ['§ 66', '§ 901', '§ 901', '§ 64', '§ 65', '§ 67', '§ 68']

Alisgårdintien tiekunnan liikennemerkit | Kirkkonummi
Alisgårdintien tiekunnan liikennemerkit
Tiejaosto, kokous 22.11.2018
§ 66 Alisgårdintien tiekunnan liikennemerkit
Alisgårdintien tiekunta pyytää Kirkkonummen kunnan lupaa (Tieliikennelaki 51 §) liikennemerkkien asettamiseen Alisgårdintielle. Liikennemerkit ovat tieliikenneasetuksen mukaisia ja numerot viittaavat asetuksen lukuun 3.
Lupaa haetaan seuraaville merkeille:
Liikennemerkki 361. Nopeusrajoitus (30 km/h), Lisäkilpi: Tie päättyy, Vägen slutar
Liikennemerkki 121. Kapeneva tie
Liikennemerkki 363. Nopeusrajoitusalue (30 km/h)
Merkit 3 ja 4 sijaitsevat samassa pylväässä.
Merkit ovat jo pystytetty paikoilleen. Nykyisille merkeille tai osalle merkeistä on saatettu pyytää Kirkkonummen kunnan lupaa jo 1980 tai 1990 luvuilla, mutta nykyinen hoitokunta ei ole tietoinen asiasta.
Alisgårdsvägen (Alisgårdintie ent. Löfkullavägen) sijaitsee Lapinkylässä. Tie monihaarainen pistotie.Tien alkupäässä sijaitsee Alisgården kotiseutumuseo.
Aikaisemmat liikennemerkkiluvat
Kirkkonummen kunnan kunnanhallitus on 9.9.1991 § 901 myöntänyt luvan nopeusrajoitusmerkille 40 km/h. Tiekunta oli anonut lupaa 30 km/h nopeusrajoitusmerkille, mutta kunnanhallitus oli päätöksessään todennut, että "Valtiovallan taholta on yleisesti suositeltu parillisten lukujen käyttöä nopeusrajoituksissa" ja siten lupa oli myönnetty 40 km/h.
Muita lupia ei ole myönnetty.
Tiejaosto päättää seuraavasti
1. Kumota kunnanhallituksen päätöksen 9.9.1991 § 901 ja
2. Myöntää luvan liikennemerkeille seuraavasti:
2.1 Liikennemerkille 363 Nopeusrajoitusalue 30 km/h ja 364 Nopeusrajoitusalue päättyy -merkeille
2.2 Lisäkilvelle 871 tekstillä "Tie päättyy, Vägen slutar"
2.3 Liikennemerkille 121 Kapeneva tie
Liikennemerkille 231 Väistämisvelvollisuus risteyksessä eli ns. kärkikolmion asettaa maantien pitäjä eli ELY-keskus. Merkin kunnossapidosta vastaa tiekunta.
Nopeusrajoitus 30 km/h on tien kunnossapitotaso ja liikennemäärät huomioiden sopiva.
Yleisohjeet liikennemerkkien asettamisesta:
Tiekunnan tulee käyttää tieliikenneasetuksen (5.3.1982/182) mukaisia liikennemerkkejä.
Uusien liikennemerkkien asentamisessa tulee noudattaa Tiehallinnon julkaisun "Yleisohjeet liikennemerkkien käytöstä" mukaista sijoittamisohjetta (2B-6).
Tiehallinnon julkaisun (Yleisohjeet liikennemerkkien käytöstä 2B-5) mukaan kaksikielisessä kunnassa liikennemerkin ja lisäkilven tulee olla kaksikielinen.
Aluenopeusrajoitus alkaa ja päättyy merkit tulee sijoittaa nykyisen nopeusrajoitusmerkin nro 361 tilalle tien alkuun. Nopeusrajoitusmerkki 361 tulee poistaa tarpeettomana.
Alisgårdintien tiekunta
§ 64 Pöytäkirjan tarkastaminen
§ 65 Getbergin tiekunnan yksityistieavustus 2018
§ 67 Tiekuntien ja tienosien lakkauttamistoimitukset
§ 68 Yleisiä asioita